b'\n_START_ARTICLE_\nBeca\n_START_PARAGRAPH_\nBec\xc4\x81  (hebrejsko \xd7\x91\xd7\x99\xd7\xa6\xd7\x94\xe2\x80\x8e) ali Beica (aramejsko \xd7\x91\xd7\x99\xd7\xa2\xd7\x94) je sedma razprava iz drugega dela (reda) Mi\xc5\xa1ne in osma razprava iz Talmuda z naslovom Moed (Prazniki), ki obravnava dovoljenja in prepovedi priprave hrane ob sobotah in praznikih. Za\xc4\x8denja se z razpravami Hilelove in \xc5\xa0amajeve \xc5\xa1ole o teh vpra\xc5\xa1anjih. Sledijo eruv tav\xc5\xa1ilin in nekateri hala\xc5\xa1ki predpisi o sobotnem kuhanju in gibanju in drugi predpisi. _NEWLINE_Naslov Bec\xc4\x81, ki pomeni jajce, izhaja iz prve besede razprave, ki se za\xc4\x8denja z \xc2\xbbJajce, ki je zne\xc5\xa1eno na praznik\xc2\xab. Ponekod razpravo naslavljajo Jom tov \xe2\x80\x93 Praznik.'